CELEX: 32002D0747
Language: lv
Date: 2002-09-09 00:00:00
Title: Komisijas lēmums (2002. gada 9. septembris), ar ko nosaka pārskatītus ekoloģiskos kritērijus Kopienas ekomarķējuma piešķiršanai spuldzēm un groza Lēmumu 1999/568/EK (paziņots ar dokumenta numuru C(2002) 3310)Dokuments attiecas uz EEZ.

Svarīgs juridisks paziņojums

|

32002D0747

Komisijas lēmums (2002. gada 9. septembris), ar ko nosaka pārskatītus ekoloģiskos kritērijus Kopienas ekomarķējuma piešķiršanai spuldzēm un groza Lēmumu 1999/568/EK (paziņots ar dokumenta numuru C(2002) 3310)Dokuments attiecas uz EEZ.  

Oficiālais Vēstnesis L 242 , 10/09/2002 Lpp. 0044 - 0049 CS.ES Nodaļa 15 Sējums 07 Lpp. 167  - 172 ET.ES Nodaļa 15 Sējums 07 Lpp. 167  - 172 HU.ES Nodaļa 15 Sējums 07 Lpp. 167  - 172 LT.ES Nodaļa 15 Sējums 07 Lpp. 167  - 172 LV.ES Nodaļa 15 Sējums 07 Lpp. 167  - 172 MT.ES Nodaļa 15 Sējums 07 Lpp. 167  - 172 PL.ES Nodaļa 15 Sējums 07 Lpp. 167  - 172 SK.ES Nodaļa 15 Sējums 07 Lpp. 167  - 172 SL.ES Nodaļa 15 Sējums 07 Lpp. 167  - 172

		Komisijas lēmums(2002. gada 9. septembris),ar ko nosaka pārskatītus ekoloģiskos kritērijus Kopienas ekomarķējuma piešķiršanai spuldzēm un groza Lēmumu 1999/568/EK(paziņots ar dokumenta numuru C(2002) 3310)(Dokuments attiecas uz EEZ)(2002/747/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma piešķiršanas sistēmu [1] un jo īpaši tās 6. panta 1. punkta otro daļu,tā kā:(1) Regulā (EK) Nr. 1980/2000 paredzēts, ka Kopienas ekomarķējumu var piešķirt ražojumam, kam ir īpašības, kuru dēļ tas var būtiski uzlabot galvenos vides aspektus.(2) Regulā (EK) Nr. 1980/2000 paredzēts atbilstīgi ražojumu grupām noteikt īpašus ekomarķējuma kritērijus.(3) Tajā arī paredzēts, ka ekomarķējuma kritērijus, kā arī ar tiem saistītās vērtēšanas un pārbaudes prasības pārskata laikus pirms katrai ražojumu grupai noteikto kritēriju spēkā esamības perioda beigām. Pēc šādas pārskatīšanas tiek izteikts priekšlikums pagarināt kritēriju spēkā esamības termiņu, tos atcelt vai pārskatīt.(4) Lai atspoguļotu tirgus norises, ir lietderīgi pārskatīt ekoloģiskos kritērijus, kuri noteikti ar Komisijas 1999. gada 27. jūlija Lēmumu 1999/568/EK, ar ko nosaka ekoloģiskos kritērijus Kopienas ekomarķējuma piešķiršanai spuldzēm [2]. Turklāt jāgroza minētā lēmuma spēkā esamības termiņš un ražojumu grupas definīcija.(5) Jāpieņem jauns Komisijas lēmums, ar ko minētajai ražojumu grupai noteiktu īpašus ekoloģiskos kritērijus, kuri būtu spēkā četrus gadus.(6) Lai uzņēmējsabiedrībām, kuru ražojumiem pirms šā jaunā lēmuma piemērošanas dienas ir bijis piešķirts ekomarķējums vai kuras par saviem ražojumiem pirms šā lēmuma piemērošanas dienas iesniegušas pieteikumu ekomarķējuma saņemšanai, būtu pietiekami ilgs laiks minētos ražojumus pielāgot, lai tie atbilstu jaunajiem kritērijiem, ir lietderīgi, ka ierobežotā laikposmā, kas nepārsniedz divpadsmit mēnešus, vienlaikus ir spēkā šajā lēmumā noteiktie jaunie kritēriji un Lēmumā 1999/568/EK noteiktie kritēriji.(7) Šajā lēmumā paredzētie pasākumi izstrādāti, pamatojoties uz kritēriju projektu, ko izstrādājusi Eiropas Savienības Ekomarķējuma komiteja, kura izveidota saskaņā ar Regulas (EK) Nr. 1980/2000 13. pantu.(8) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1980/2000 17. pantu,IR PIEŅĒMUSI ŠO LĒMUMU.1. pantsLai spuldzei saskaņā ar Regulu (EK) Nr. 1980/2000 piešķirtu Kopienas ekomarķējumu, tai jāietilpst ražojumu grupā — "spuldzes", kā definēts 2. pantā, un tai jāatbilst šā lēmuma pielikumā izklāstītajiem ekoloģiskajiem kritērijiem.2. pants1. Ražojumu grupā — "spuldzes" –ietilpst:"viencokola spuldzes": visas viencokola parastās vispārējā apgaismojuma spuldzes ar bajonetcokolu, kontaktskrūvi vai kontakttapu. Spuldzes var pieslēgt komunālajam elektrotīklam;"divcokolu spuldzes": visas parastās vispārējā apgaismojuma spuldzes, kurām pievads ir abos galos. Pie tām galvenokārt pieder visas taisnās luminiscences spuldzes. Spuldzes var pieslēgt komunālajam elektrotīklam.2. Ražojumu grupā nav iekļauti šādi spuldžu veidi: kompaktās luminiscences spuldzes ar induktīvo balastu, projektoru spuldzes, fotografēšanas apgaismojuma spuldzes un solāriju lampas.3. pantsAdministratīviem mērķiem ražojumu grupai — "spuldzes" –piešķir kodu "008".4. pantsLēmuma 1999/568/EK 3. pantu aizstāj ar šādu:"3. pantsRažojumu grupas definīcija un ražojumu grupai noteiktie īpašie ekoloģiskie kritēriji ir spēkā līdz 2003. gada 31. augustam."5. pantsŠo lēmumu piemēro no 2002. gada 1. septembra līdz 2005. gada 31. augustam. Ja 2005. gada 31. augustā nav pieņemti pārskatītie kritēriji, šis lēmums ir spēkā līdz 2006. gada 31. augustam.Ražojumu grupā — "spuldzes" — ietilpstošo ražojumu ražotāji, kuriem ekoloģiskais marķējums jau ir piešķirts līdz 2002. gada 1. septembrim, drīkst turpināt to izmantot līdz 2003. gada 31. augustam.Ražojumu grupā — "spuldzes" — ietilpstošo ražojumu ražotājiem, kuri līdz 2002. gada 1. septembrim iesnieguši pieteikumu ekomarķējuma saņemšanai, ekomarķējumu var piešķirt saskaņā ar Lēmumu 1999/568/EK. Šādos gadījumos marķējumu drīkst izmantot līdz 2003. gada 31. augustam.6. pantsŠis lēmums ir adresēts dalībvalstīm.Briselē, 2002. gada 9. septembrīKomisijas vārdā —Komisijas locekleMargot Wallström[1] OV L 237, 21.9.2000., 1. lpp.[2] OV L 216, 14.8.1999., 18. lpp.--------------------------------------------------PIELIKUMSPAMATPRINCIPIKritēriju mērķiŠo kritēriju mērķis, jo īpaši, ir:- samazināt kaitējumu videi vai vides aizsardzībā sastopamos riskus, kas saistīti ar enerģijas izmantošanu (atmosfēras sasilšana, paskābināšanās, neatjaunojamo dabas resursu izsīkšana), samazinot enerģijas patēriņu,- samazināt kaitējumu videi vai vides aizsardzībā satopamos riskus, kas saistīti ar resursu izmantošanu gan spuldžu ražošanā, gan to apstrādē/utilizācijā, palielinot spuldžu vidējo ekspluatācijas laiku,- samazināt kaitējumu videi vai vides aizsardzībā sastopamos riskus, kas saistīti ar dzīvsudraba izmantošanu, samazinot dzīvsudraba kopējo emisiju spuldzes ekspluatācijas laikā.Kritēriji veicina arī labākās prakses īstenošanu (optimālu vides resursu izmantošanu) un palielina patērētāju izpratni par vidi. Kritēriji ir noteikti līmeņos, kas veicina to, ka tiek marķētas spuldzes, kuru ražošanai ir maza ietekme uz vidi.Novērtēšanas un pārbaudes prasībasKonkrētas novērtēšanas un pārbaudes prasības norādītas katram kritērijam atsevišķi. Testēšana jāveic pienācīgi akreditētās laboratorijās vai tādās laboratorijās, kas atbilst standartā EN ISO 17025 norādītajām vispārējām prasībām un ir kompetentas veikt attiecīgos testus.Gadījumos, kad pieteikuma iesniedzējam jāiesniedz kompetentajai iestādei, kas izskata pieteikumu, deklarācijas, dokumentācija, analīžu rezultāti, pārbaudes ziņojumi vai citi pierādījumi par kritēriju ievērošanu, ir skaidrs, ka tos attiecīgi var izsniegt pats pieteikuma iesniedzējs un/vai tā piegādātājs(-i), un/vai viņa(-u) piegādātājs(-i) u.c. Kompetentā iestāde, kas izskata pieteikumu, var veikt neatkarīgas pārbaudes.Izvērtējot pieteikumus un uzraugot atbilstību kritērijiem, kompetentajām iestādēm ieteicams ņemt vērā atzītu vides aizsardzības vadības sistēmu, piemēram, EMAS vai ISO 14001, īstenošanu (piezīme: šādas vadības sistēmas ieviest nav obligāti).KRITĒRIJI1. Energoefektivitāte, ekspluatācijas laiks, gaismas plūsmas stiprums un dzīvsudraba satursViencokola spuldzes atbilst šādām prasībām:| Viencokola spuldze ar induktīvo balastu (kompaktā luminiscences spuldze) | Viencokola spuldze bez induktīvā balasta (spuldze ar kontakttapu) |Energoefektivitāte. | A klase | A vai B klase |Ekspluatācijas laiks | vairāk kā 10000 stundu | vairāk kā 10000 stundu |Gaismas plūsmas stiprums | vairāk par 70 % pēc 10000 stundām | vairāk par 80 % pēc 9000 stundām |Vidējais dzīvsudraba saturs | maksimums 4,0 mg | maksimums 4,0 mg |Divcokolu spuldzes atbilst šādām prasībām:| Divcokolu spuldze, parastais ekspluatācijas laiks | Divcokolu spuldze, ilgs ekspluatācijas laiks |Energoefektivitāte. | A klase | A klase |Ekspluatācijas laiks | vairāk kā 12500 stundas | vairāk kā 20000 stundu |Gaismas plūsmas stiprums | vairāk par 90 % pēc 12500 stundām | vairāk par 90 % pēc 20000 stundām |Vidējais dzīvsudraba saturs | maksimums 5,0 mg | maksimums 8,0 mg |Piezīme:energoefektivitāte ir definēta IV pielikumā Komisijas 1998. gada 27. janvāra Direktīvai 98/11/EK, ar ko ievieš Padomes Direktīvu 92/75/EEK attiecībā uz mājturības spuldžu enerģijas marķēšanu [1].Novērtēšana un pārbaude: pieteikuma iesniedzējs iesniedz pārbaudes ziņojumu, norādot, ka spuldzes energoefektivitāte, ekspluatācijas ilgums un gaismas plūsmas stiprums ir noteikts, izmantojot standartā EN 50285 minētās testēšanas procedūras. Ziņojumā norāda spuldzes energoefektivitātes, ekspluatācijas laika un gaismas plūsmas stipruma parametrus. Ja nav pabeigts attiecīgais ekspluatācijas ilguma tests, līdz testēšanas rezultātu saņemšanai ir pieļaujams uz iepakojuma norādītais ekspluatācijas laiks. Tomēr testēšanas rezultāti ir jāiesniedz 12 mēnešos, skaitot no dienas, kad iesniegts pieteikums ekomarķējuma saņemšanai.Pieteikuma iesniedzējs iesniedz pārbaudes ziņojumu, norādot, ka dzīvsudraba saturs noteikts, izmantojot turpmāk aprakstīto metodi. Ziņojumā norāda vidējo dzīvsudraba saturu, kas noteikts, analizējot desmit spuldzes un pēc tam atmetot lielāko un mazāko vērtību, lai aprēķinātu aritmētisko vidējo vērtību atlikušajiem astoņiem skaitļiem.Dzīvsudraba satura pārbaudes metode ir šāda. Lokizlādes spuldzei vispirms atdala apkārt esošās plastmasas detaļas un ar to saistītās elektroniskās ierīces. Vadus nogriež cik vien iespējams tuvu savienojumam ar stiklu. Lokizlādes spuldzi ievieto velkmes skapī, kur to sagriež gabalos. Gabalus ievieto piemērota lieluma izturīgā plastmasas pudelē ar aizskrūvējamu vāku, kurā atrodas porcelāna lode, kam ir 1 collu liels diametrs, un 25 ml koncentrētas slāpekļskābes ar augstu tīrības pakāpi (70 %). Pudeli noslēdz ar vāku un vairākas minūtes krata, lai sasmalcinātu lokizlādes spuldzi smalkās drumslās, vāku laiku pa laikam atskrūvē, lai novērstu spiediena paaugstināšanās iespēju. Pudeles saturu atstāj 30 minūtes reaģēt, saturu laiku pa laikam sakratot. Pudeles saturu filtrē caur skābjizturīgu filtru un savāc 100 ml tilpuma mērkolbā. Kolbā pievieno tik daudz kālija dihromāta, lai galīgā hroma koncentrācija būtu 1000 ppm. Kolbu līdz atzīmei uzpilda ar tīru ūdeni. Pagatavo standartšķīdumus, kuros dzīvsudraba koncentrācija ir līdz 200 ppm. Šķīdumus analizē, izmantojot liesmas atomu absorbciju ar fona korekciju, kad viļņa garums ir 253,7 nm. Pēc iegūtajiem mērījumu rezultātiem un analizējamā šķīduma tilpuma var aprēķināt sākotnējo dzīvsudraba saturu spuldzē. Kompetentā iestāde drīkst atļaut izmantot pielāgotus šīs testēšanas metodes variantus, ja tie vajadzīgi tehnisku iemeslu dēļ, un tos izmanto konsekventi.2. Ieslēgšana un izslēgšanaKompaktajām luminiscences spuldzēm ieslēgšanas un izslēgšanas ciklu skaits pārsniedz 20000 reižu.Novērtēšana un pārbaude: pieteikuma iesniedzējs iesniedz pārbaudes ziņojumu, norādot, ka kompakto luminiscences spuldžu ieslēgšanas un izslēgšanas ciklu skaits noteikts, izmantojot ātrā cikla testu (0,5 minūti ieslēgta, 4,5 minūtes izslēgta) un standartā EN 50285 minētās ekspluatācijas laika testēšanas procedūras. Ziņojumā norāda iegūto ieslēgšanas un izslēgšanas ciklu skaitu, ja 50 % testēto kompakto luminiscences spuldžu atbilst standartā EN 50285 minētajām spuldžu ekspluatācijas laika prasībām.3. Krāsu atdeves indekssSpuldzes krāsu atdeves (Ra) indekss pārsniedz 80.Novērtēšana un pārbaude: pieteikuma iesniedzējs iesniedz pārbaudes ziņojumu, norādot, ka spuldžu krāsu atdeves indekss ir noteikts, izmantojot CIE standartā/publikācijā 29/2 minēto testēšanas procedūru. Ziņojumā norāda spuldzes krāsu atdeves indeksu.4. Liesmas slāpētājia) Plastmasas daļas, kas smagākas par 5 g, nesatur šādus liesmas slāpētājus:Nosaukums | CAS numurs |Dekabromdifenils | 13654-09-6 |Monobromdifenilēteris | 101-55-3 |Dibromdifenilēteris | 2050-47-7 |Tribromdifenilēteris | 49690-94-0 |Tetrabromdifenilēteris | 40088-47-9 |Pentabromdifenilēteris | 32534-81-9 |Heksabromdifenilēteris | 36483-60-0 |Heptabromdifenilēteris | 68928-80-3 |Oktabromdifenilēteris | 32536-52-0 |Nonabromdifenilēteris | 63936-56-1 |Dekabromdifenilēteris | 1163-19-5 |Hlorparafīni, kuru ķēdes garums ir 10 — 13 C atomi un hlora saturs > 50 % pēc svara | 85535-84-8 |b) Plastmasas daļas, kas smagākas par 5 g, nesatur liesmas slāpētājas vielas vai preparātus, kuri satur vielas, ko lietošanas laikā raksturo kāds no šādiem riska apzīmējumiem (vai to kombinācijas):R45 (var izraisīt vēzi)R46 (var radīt pārmantojamus ģenētiskus defektus)R50 (ļoti toksisks ūdens organismiem)R51 (toksisks ūdens organismiem)R52 (kaitīgs ūdens organismiem)R53 (var izraisīt ilgstošu negatīvu ietekmi uz ūdens vidi)R60 (var kaitēt reproduktīvajām spējām)R61 (var kaitēt nedzimušam bērnam)saskaņā ar Padomes 1967. gada 27. jūnija Direktīvu 67/548/EEK par to normatīvo un administratīvo aktu tuvināšanu, kas attiecas uz bīstamu vielu klasificēšanu, iepakošanu un marķēšanu [2], un tās turpmākajiem grozījumiem.Novērtēšana un pārbaude: pieteikuma iesniedzējs iesniedz deklarāciju par ražojuma atbilstību šīm prasībām.5. IepakojumsNedrīkst izmantot laminātus un kompozītas plastmasas.Visiem viencokola spuldžu kartona iepakojumiem jāsatur vismaz 65 % otrreizējo izejvielu (pēc svara).Visiem divcokolu spuldžu kartona iepakojumiem jāsatur vismaz 80 % otrreizējo izejvielu (pēc svara).Novērtēšana un pārbaude: pieteikuma iesniedzējs iesniedz deklarāciju par ražojuma atbilstību šīm prasībām.6. Norādījumi lietotājiemRažojumu pārdod ar attiecīgu informāciju lietotājam, sniedzot padomus par ražojuma pareizu izmantošanu attiecībā uz vidi. Jo īpaši:a) informācija uz iepakojuma (piktogrammas veidā vai citādi) pievērš uzmanību attiecīgajiem utilizācijas nosacījumiem, tostarp normatīvām prasībām;b) viencokola spuldzēm: spuldzes, kuras nav piemērotas izmantošanai ar pārslēdzējiem, marķē, un spuldžu lielumu un formu salīdzinājumā ar parastajām kvēlspuldzēm norāda uz iepakojuma;c) divcokolu spuldzēm: informācijā uz iepakojuma norāda, ka spuldzes ekoloģiskie raksturlielumi uzlabojas, ja to izmanto kopā ar augstfrekvences elektroniskās kontroles ierīcēm;d) uz ražojuma iepakojuma norāda, ka plašāku informāciju par ekomarķējumu var atrast Interneta adresē: http://europa.eu.int/ecolabel.Novērtēšana un pārbaude: pieteikuma iesniedzējs iesniedz deklarāciju par ražojuma atbilstību šīm prasībām un iesniedz iepakojuma paraugu kompetentajai iestādei, kas izskata pieteikumu.7. Informācija uz ekomarķējumaEkomarķējuma 2. ailē iekļauj šādu tekstu:"Augsta energoefektivitāteIlgs ekspluatācijas laiks"Ja spuldze nesatur dzīvsudrabu, ekomarķējuma 2. ailē var norādīt, ka spuldze nesatur dzīvsudrabu.Novērtēšana un pārbaude: pieteikuma iesniedzējs iesniedz deklarāciju par ražojuma atbilstību šai prasībai un iesniedz tā ekomarķējuma eksemplāru, kas tiek izvietots uz iepakojuma un/vai ražojuma, kompetentajai iestādei, kura izskata pieteikumu.[1] OV L 71, 10.3.1998., 1. lpp.[2] OV 196, 16.8.1967., 1. lpp.--------------------------------------------------